**Lektionsplan for dansk børne- og ungdomslitteratur**

**Efteråret 2019**

*Velkommen til kurset i dansk børne- og ungdomslitteratur. Vi skal læse, analysere og fortolke en masse sjove, interessante, uhyggelige digtsamlinger, noveller og romaner! I får mest ud af kurset, hvis I har læst værkerne og sekundærlitteraturen inden undervisningen. Holdet er lille, så kvaliteten afhænger meget af jeres indsats. Der er kun få lektioner på kurset, så kom til alle ni lektionsgange i lokalet eller foran computeren derhjemme.*

**Praktiske informationer**

Som I sikkert ved, har jeg kontor på 2.sal (sv. tredje våningen) i Lingvisthuset i L310. Universitetssekretær Gunilla Ek Werner har kontor på 1.sal. (sv. andra våningen), og studievejleder Åsa Wikström befinder sig i H122b (Humanisthuset). Har I brug for at tale med bitrædende studierektor, så skal I tale med Lena Larsson (L217c). Min mailadresse er: **lone.koldtoft@nordlund.lu.se,** og mit tlf.nr. er: 46 222 8708. Kontakt mig gerne, hvis der er spørgsmål eller problemer. Lettest over mail.

**Litteratur**

Kurset består af primærlitteratur (skønlitterære værker) og sekundærlitteratur (teori om de skønlitterære værker, faglitteratur). Sekundærlitteraturen har jeg samlet i et kompendium, der ligger på live@lund. I kan også vælge at købe en kopi i Sol-receptionen. Flere af de skønlitterære værker må I selv anskaffe (låne eller købe). Der er 2-3 eksemplarer af hver bog på Sol-biblioteket. Husk at aflevere bøgerne så hurtigt tilbage som muligt, så jeres medstuderende også kan låne dem. Snak gerne sammen.

Bemærk, at det er muligt at låne flere bøger som fjernlån. Det er sikkert mest relevant for jer, der læser kurset fra fx udlandet (eller uden for Skåne) og kun kommer fysisk til selve eksamen på SOL: <https://www.htbibl.lu.se/lana/lan-for-distansstudenter/>

Hvad gør vi, når vi analyserer børne- og ungdomslitteratur? Der findes mange måder, hvorpå man kan gå til en tekst. Jeg foreslår, at I sætter jer godt ind i Lena Kårelunds kapitel *Barnbokens berättande* i *Skönlitteratur för barn och unga. Historik, genrer, termer, analyser*, s. 53 – 90, s. 121 – 154 og s. 223 - 230. Her får I nogle gode redskaber til at analysere børne- og ungdomslitteratur med. I kan sagtens supplere med Keld Gall Jørgensens analysemetode fra kurset i *Moderne dansk litteratur*.

Gratis børnelitteraturhistorie: <http://denstoredanske.dk/Historien_om_b%C3%B8rnelitteratur>

**Eksamination og arbejdsformer**

Det forventes, at den studerende er aktivt deltagende i diskussioner og er forberedt hjemmefra. Når børne- og ungdomslitteraturen er læst, inden I kommer til undervisningen, får vi nogle kvalificerede samtaler.

Hver studerende skal holde et lille studenterforedrag på 10-15 min. om én af de skønlitterære tekster i litteraturlisten (obligatorisk). I jeres foredrag forudsætter I, at tilhørerne har læst jeres tekst. I skal vælge et tydeligt fokus, fx genre, tema/motiv, fortæller (beretter, den dobbelte tiltale), sprog, personkarakter, syn på barnet/den unge, arketyper, billedanalyse, adaptation osv. I kan vælge værker fra den 14.nov. og frem til sidste lektionsgang. Helst et studenteroplæg (-foredrag) pr. gang.

Ofte er der for mange foredrag til sidst på kurset, hvilket kan give problemer. Vil I forsøge at få holdt jeres lille foredrag undervejs på kurset og ikke til sidst? I kan holde foredraget individuelt eller parvis. Hvis I sidder i udlandet (eller uden for Skåne) og skal lave et oplæg til os i lokalet, så vær opmærksom på, at jeres evt. pp helst skal ligge som pdf-fil. Send den til mig på forhånd (gerne dagen før).

Når I har deltaget aktivt i undervisningen, afleveret en lille genre-opgave og har holdt et studenterforedrag, kan I gå til en fire timers skriftlig eksamen uden hjælpemidler. Det er ikke sikkert, at vi når at gennemgå al den læste skønlitteratur i lektionerne, men det forventes læst til eksamen. Spørg mig, hvis I er i tvivl om noget☺

Torsdag den 7.nov. kl.10.15-12.00 i L412a

* *Velkommen til jer i lokalet og jer på skærmen!* Det er første gang, at jeg underviser i flipped classroom (Zoom-lokalet), så hav lidt tålmodighed med mig☺. Præsentation af studerende og lærer.
* Vi gennemgår lektionsplanen, studenteroplæg mv.
* Praktisk: Primær- og sekundærtekster.
* Læs:

Definition af børnelitteratur i *Den Store Danske Encyklopædi*:

<http://denstoredanske.dk/Kunst_og_kultur/Litteratur/Genrebegreber/b%C3%B8rnelitteratur>

* Læs:

Forskning i børnelitteratur *Den Store Danske Encyklopædi*:

<http://denstoredanske.dk/Kunst_og_kultur/Litteratur/Litteraturforskning/b%C3%B8rnelitteraturforskning>

|  |  |
| --- | --- |
| *Læreroplæg* | Hvad er børnelitteratur? En introduktion til næste uges læsning. |

Torsdag den 14.nov. kl.10.15-12.00 i L412a

*Hvad er børnelitteratur (definitioner)? Synet på børn historisk og analyse af børnelit.*

**Hjemmearbejde**

**Faglitteratur**

* Læs: Boglind & Nordenstam s. 2 – 7 i kompendiet.
* Nikolajeva s. 100 – 108 i kompendiet.
* Skyggebjerg s. 110 - 119 i kompendiet.
* Kårelund s. 121 – 154. Dokument på live@lund.
* Gruppearbejde 10-15 min.

|  |  |
| --- | --- |
| Studenteroplæg | Navn/e: |

**Skønlitteratur**

* Sigsgård, Jens og illustrator Ungermann, Arne (1942) *Palle alene i verden*.
* Mathiesen, Egon (1944) *Mis med de blå øjne*,
* H.V. Kaalund (1845) *Den Dræbte And*, s. 127 i kompendiet.
* Valdemar Dalqvist (1936) *En hjälte*, s. 127 – 128 i kompendiet.

Torsdag den 21.nov. kl.10.15-12.00 i L412a

*Humoren, et nyt syn på børn i børnelitteraturen og genrer*

**Hjemmearbejde**

**Faglitteratur**

* Kjeldtoft s. 97 – 99 i kompendiet.
* Brask Rasmussen s. 16 – 18 i kompendiet.
* Kårelund s. 53 – 90. Dokument live@lund. Vi vender tilbage til teksten under flere lektionsgange.

|  |  |
| --- | --- |
| Studenteroplæg | Navn/e: |

**Skønlitteratur**

* Kierkegaard, Ole Lund (1979) *Frode – og alle de andre rødder.*
* Rasmussen, Halfdan og illustrator Olsen, Spang, Ib (1967/2002) *Halfdans ABC*.

Torsdag den 28.nov. kl.13.15-15.00 i L412a uden lærer

Kl.13.15: Genre-opgave udleveres via live@lund eller i L412a. Arbejd gerne flere sammen.

Kl.15.00: Opgaven afleveres over live@lund. Deadline skal overholdes. Opgaven er et stykke gruppearbejde, hvor I især benytter de forrige lektioners sekundærlitteratur.

Torsdag den 5.dec. kl.10.15-13.00 i L412a

*Poetiske børnebøger – de smukke og de humoristiske*

**Hjemmearbejde**

**Faglitteratur**

* Quist Henkel s. 50 – 64 i kompendiet.
* Beck Rasmussen, Line (2006) *Aborren taler aborrabisk. Om poesi i dansk børnelitteratur* i *Børnelitteratur i tiden – om danske børne- og ungdomsbøger.* København: Høst & Søn. S. 11 – 27. Teksten udleveres af læreren.

|  |  |
| --- | --- |
| Studenteroplægom *Aksel elsker biler.* | Navn/e: |
| Læreroplæg | *Jeg holder oplæg om ”Mørkebarnet” og ”Mustafas kiosk”.* |

**Skønlitteratur**

* Hansen, Marianne Iben og illustrator Bartolin, Hanne (2007) *Axel elsker biler.*
* Eken, Cecilie og illustrator Laugesen, Malene (2007) *Mørkebarnet*.
* Strid, Martin Jens (2008) *Mustafas kiosk og andre rim for børn.*

Torsdag den 12.dec. kl.10.15-13.00 i L412a

*Hvad kan børn tåle & superhelte?*

**Faglitteratur**

* Christensen s. 19 – 24 (s. 25 – 32) i kompendiet.
* Stein Larsen s. 123 -126 i kompendiet.

|  |  |
| --- | --- |
| Studenteroplæg om *Antboy*. | Navn/e: |
| Læreroplæg | *Jeg holder et oplæg om ”Lejren”.* |

**Skønlitteratur**

* K, Oscar og illustrator Karrebæk, Dorte (2010) *Lejren*.
* Andersen, Bøgh Kenneth (2007) *Antboy*. *Tissemyrens bid.*

Tirsdag den 17.dec. kl.10.15-13.00 i L412a

*Hvad er ungdomslitteratur (definition)? Herunder køn og fantasy*

**Faglitteratur**

* Skyggebjerg s. 119 – 122 i kompendiet.
* Boglind & Nordenstam s. 8 – 15 i kompendiet.
* Ouist Henkel s. 66 – 89 i kompendiet.
* Kampp s. 90 – 96 i kompendiet.

|  |  |
| --- | --- |
| Studenteroplæg | Navn/e: |
| Studenteroplæg | Navn/e: |

**Skønlitteratur**

* Lundme, Lagermand, Tomas (2018) *Had mig, elsk mig.*
* Kaaberbøl, Lene (2000) *Skammerens datter 1.*

*Hav en dejlig juleferie! Jeg håber, at I får slappet af og får læst noget godt dansk børne- og ungdomslitteratur.*

Torsdag den 9.jan. kl.10.15-12.00 i L412a

*Migrationslitteratur for børn og unge 1*

**Faglitteratur**

* Gustafsson s. 33 – 49 i kompendiet.
* Nilssons artikel eller i hvert fald hans hovedkonklusioner: <http://muep.mau.se/bitstream/handle/2043/8052/Nilsson-3.pdf;jsessionid=CB5E72B1A2C53B47732D91F2D2AA3E3F?sequence=1>
* Lone Koldtoft *Nabosprog og kulturel mangfoldighed hånd i hånd* i *Nyt nordisk! Initiativer inden for nordisk sprog- og tekstpædagogik.* Red. F. Gregersen og M. Jørgensen. Nordplus 2019. [https://www.ucviden.dk/portal/da/publications/nyt-nordisk(6afcb08c-a606-4bc3-8a90-36e9da12efad).html](https://www.ucviden.dk/portal/da/publications/nyt-nordisk%286afcb08c-a606-4bc3-8a90-36e9da12efad%29.html)

|  |  |
| --- | --- |
| Studenteroplæg | Navn/e: |
| Læreroplæg | *Jeg fortæller lidt om mit arbejde med ”Ayses pyjamasfest” i to 4.klasser i Lund kommune.* |

**Skønlitteratur**

* Nordahl, Bertil og Sørensen, Hein Lene (2007) *Øje for øje (Yusuf-trilogien 1).*
* Cekic, Sara Özlem og illustrator Steppinge, Runa (2013/2015) *Aises pyjamasfest* i *Ayse og alle de andre*.

Fredag den 10.jan. kl.10.15-12.00 i L412a

*Migrationslitteratur for børn 2*

**Skønlitteratur**

* Sareen, Manu og illustrator Nejstgaard, Lars-Ole (2009) *Iqbal Farooq og den indiske superchip*.

|  |  |
| --- | --- |
| Læreroplæg | *Jeg holder oplæg om Iqbal Farooq-bøgerne. Ikke blot om den udvalgte roman, som I læser.* |

Eksamen torsdag den 16.jan. kl.9-13.